Fullyrðingar Sýnar um efnisveituna Stöð 2 Maraþon Neytendastofu barst kvörtun frá Símanum vegna fullyrðinga Sýnar um efnisveituna Stöð 2 Maraþon . Í fullyrðingunum kom fram að efnisveitan sé stærsta efnisveita landsins með íslensk sjónvarpsefni , bjóði upp á mesta úrval íslensk efnis og sé stærsta áskriftarveita landsins . Niðurstaða Neytendastofu var sú að í ljósi þess að ekki hafi verið ágreiningur milli aðila málsins um að aðrar efnisveitur bjóði upp á minna úrval af íslensku sjónvarpsefni hafi Sýn sannað fyrstu tvær fullyrðingarnar . Við meðferð málsins lagði Sýn hins vegar ekki fram nein gögn til sanna þá fullyrðingu að Stöð 2 Maraþon væri stærsta áskriftarveita landsins . Komst Neytendastofa því að þeirri niðurstöðu að hún væri ósönnuð . Neytendastofa hefur því bannað Sýn að viðhafa ofangreinda viðskiptahætti .